|  |  |  |
| --- | --- | --- |
|  | Minőségpolitika |  |

Az Intersoft-Hungary Kft. alapvető célja, hogy a hazai és nemzetközi információtechnológiai piacon magas minőségű szolgáltatásaival és termékeivel biztosítsa helyét és növekedését. A magas minőség záloga a Cég 30 éves története, fejlődése, amelynek során mindvégig a hazai és nemzetközi minőségi normáknak megfelelően alakítottuk működésünket. 2001 óta rendelkezünk ISO minősítéssel. Jelenlegi minőségirányítási rendszerünk az **MSZ EN ISO 9001:2015** szabványnak megfelelő, melynek kialakításakor figyelembe vettük az atomerőművi beszállításra vonatkozó mindenkor érvényes hatósági előírásokat is.

Az Intersoft-Hungary Kft. napi tevékenységét a kialakított belső szabályzatok, a jogszabályi kívánalmaknak való megfelelőség, a nemzetközi előírások, valamint a **Vevők** igényeinek és elvárásainak folyamatos figyelembevétele mellett végzi.

**Munkatársaink** elkötelezettek az Intersoft-Hungary Kft. céljai iránt, tevékenységük, szakmai tudásuk, folyamatos továbbképzésük minőségi működésünk garanciája. Ösztönözzük és támogatjuk Munkatársaink szakmai előmenetelét. Különösen fontosnak tartjuk a mesterséges intelligencia megismerését, tanulmányozását és használatát a munkatársaink körében, mind a fejlesztési, mind a vezetőségi szinteken. Fejlesztőink rendszeresen részt vesznek az **Üzleti Partnereink** (pl. IBM) által szervezett szakmai továbbképzéseken. Munkatársainktól elvárjuk, hogy tevékenységük során a legmesszebbmenőkig megfeleljenek az Intersoft-Hungary Kft. által támasztott szakmai és minőségi elvárásoknak.

**Szállítóinkkal** (beszállítóinkkal és alvállalkozóinkkal) szemben ugyanúgy érvényesítjük minőségi elvárásainkat. Annak érdekében, hogy Vevőink felé az elvárt és a fentiekben részletezett minőségi szolgáltatást tudjuk nyújtani, tevékenységünk során csak olyan szállító szolgáltatásait vesszük igénybe, akinek tevékenysége megfelel az általunk támasztott minőségi kritériumoknak. A követelményeknek való megfelelőséget rendszeresen felülvizsgáljuk.

Budapest, 2025. április 3.

Intersoft-Hungary Kft.

Eckhardt Péter

ügyvezető